Իր այդ յաջողութիւնը հիմք ծառայեց, որպէսզի Ազգերու Լիգան Նանսէնի յանձնէ Լիգայի Գաղթականութեան յանձնակատարի պատասխանատւութիւնը։ Իր այդ պաշտօնին վրայ, պատմական տարողութեամբ նւաճում մը արձանագրեց Նանսէն, երբ Յունաստան-Թուրքիա պատերազմին եւ Իզմիրի աղէտին հետեւանքով առաջացած աւելի քան մէկ միլիոն յոյն եւ հայ տեղահաններու Յունաստան տեղափոխութիւնը, իսկ Թրակիոյ շրջանէն շուրջ կէս միլիոն թուրքերու Թուրքիա տեղափոխութիւնը յաջողութեամբ կազմակերպեց։